
Rugăciunile începătoare 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 


Slavă Tatălui şi Fiului şi Sfântului Duh. 

Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Şi acum şi pururea şi în vecii vecilor. Amin. 


Uşa milostivirii deschide-o nouă, binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu ade- 
vărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Și 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Și iarăşi va să vină cu Slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 


Condacul 1 

Acum noi, nevrednicii, stând cu evlavie înaintea prea cinstitului şi de viaţă primi- 
torului mormânt al Domnului, împreună cu Îngerii aducem dumnezeieşti cântări, 
ca Cel care are sfinţenie neasemănată să ne sfinţească şi pe noi, care cădem înain- 
tea Lui şi cu credinţă cântam : Bucură-te, mormânt de trei ori fericit ! 


Icosul 1 

Îngerii nevăzuţi pururea cu frică înconjoară mormântul prea fericit al lui Hristos şi 
pe acesta văzându-L că pe un tron minunat şi izvor de lumină, se minunează şi stau 
cântând către EI acestea: 

Bucură-te, mormânt prea luminat al lui Hristos; 

Bucură-te, pierderea dușmanului celui înţelegător; 

Bucură-te, singura înflorire a tot pământul; 

Bucură-te, podoaba tuturor drept credincioşilor; 

Bucură-te, masă care ţii ca pe o jertfă pe Hristos; 

Bucură-te, crin care creşti mugurul iertării pentru cei credincioşi; 

Bucură-te, că te afli în mijlocul lumii; 

Bucură-te, că eşti mai presus în mărire decât cerul; 

Bucură-te, ţinătorul izvorului nestricăciunii; 

Bucură-te, cel în care a fost îngropat Ziditorul; 

Bucură-te, cel în care zidirea s-a luminat; 

Bucură-te, mormânt de trei ori fericit ! 


Condacul al 2-lea 

Văzând dreptul din Arimateea că este necunoscută soarta de neînlăturat a morţii, în 
grădină şi-a făcut pentru sine mormânt, dar coborându-Te mort de pe Cruce, Doa- 
mne, cu cinste în el se grăbeşte a Te îngropa, strigând Ţie cu mare dragoste: Ali- 
luia ! 


Icosul al 2-lea 

Cu dumnezeiasca cunoştinţă, Iosif cel bun cu chip a cunoscut lucrarea cea mare a 
răstignirii ; pentru aceasta, venind la Pilat, a zis : „Dă-mi Trupul cel prea curat al 
Domnului !” şi cum L-a cerut, L-a luat. În mormânt nou L-a pus strigând către 
mormânt astfel: 

Bucură-te, sfârşitul Patimilor Mântuitorului; 

Bucură-te, cântare de bucurie a credincioşilor; 

Bucură-te, lucrător al nestricăciunilor oamenilor; 

Bucură-te, apărător împotriva răzvrătirii duşmanilor; 

Bucură-te, tron ceresc, pe care Domnul a fost văzut locuind; 

Bucură-te, că eşti izvor din care curge Viaţa; 

Bucură-te, că te-ai făcut lui Hristos dumnezeiască sălăşluire; 

Bucură-te, zidirea din nou a Sionului de sus; 

Bucură-te, chemarea sigură a credincioşilor; 

Bucură-te, vas plin de cuvântare de Dumnezeu; 

Bucură-te, care dezlegi toată îndoiala; 

Bucură-te, mormânt de trei ori fericit ! 

Condacul al 3-lea 

Iosif fiind cuprins de puterea Ta cea dumnezeiască, a lepădat frica iudeilor şi pogo- 
rând Trupul Tău de pe Cruce împreună cu Nicodim, cu smirnă şi aloe L-au uns, 
apoi cu cinste Te-a înmormântat, cântând cu dragoste: Aliluia! 


Icosul al 3-lea 

Având Fecioara în suflet sabia întristării, după cum 1 s-a proorocit, lângă mormân- 
tul Fiului aflând-se, cu tânguire plângea şi pe acesta udându-L cu lacrimi, striga 
acestea: 

Bucură-te, prin care a venit bucuria; 

Bucură-te, prin care stricăciunea s-a stins; 

Bucură-te, temelie şi întărire a celor bine credincioşi; 

Bucură-te, căderea şi zdrobirea celor rău credincioşi; 

Bucură-te, mormânt prea fericit al Fiului Hristos Dumnezeu; 

Bucură-te, cămara prea plăcută a Mielului celui înţelegător; 

Bucură-te, că ai ţinut pe Cel ce ţine toate; 

Bucură-te, că n-ai stăpânit pe Cel ce rânduieşte toate; 

Bucură-te, stea care arăţi soarele; 

Bucură-te, luminător care luminezi toată lumea; 

Bucură-te, vas al focului Celui neapropiat; 

Bucură-te, cămara Luminii celei neînserate; 

Bucură-te, mormânt de trei ori fericit ! 


Condacul al 4-lea 

Vifor de întristare având Femeile mironosiţe, n-au voit să se depărteze de mor- 
mânt, că în el se ascundea bucuria şi de aceea, se sârguiau toată noaptea să se tân- 
guiască cu Maica lui lisus şi ca după lege să petreacă sâmbăta, s-au întors strigând: 
Aliluia ! 


Icosul al 4-lea 

Auzitu-Te-au ucigătorii de Hristos zicând mai înainte către dânşii că vei învia din 
morţi şi, alergând la Pilat, au cerut să fie pecetluit mormântul Tău şi cu custodie să 
fie păzit; dar noi, stând lângă acesta, strigăm cu dragoste : 

Bucură-te, cel ce eşti cel mai mare loc de închinare; 

Bucură-te, cel ce izvorăşti râuri de minuni; 

Bucură-te, întărirea celor ce se clătină; 

Bucură-te, tron nemişcat al Biserici; 

Bucură-te, stăpânirea Dumnezeirii care a strălucit sub pământ; 

Bucură-te, plinirea sfinţeniei care sfinţeşte tot pământul; 

Bucură-te, cel ce uşurezi pe credincioşii cei împovăraţi; 

Bucură-te, prin care iudeii au fost alungaţi afară; 
Bucură-te, prin care neamurile au devenit moștenitoare; 
Bucură-te, învingerea şi amărăciunea iadului; 
Bucură-te, mântuirea tuturor oamenilor; 

Bucură-te, mormânt de trei ori fericit ! 


Condacul al 5-lea 

Luptător cu Dumnezeu arătându-se cu pizma poporului iudeu, s-a făcut ucigător de 
Hristos şi, pentru aceasta, pecetluind mormântul cu paza împrejur, Te-au păzit ca 
pe un mort şi Te-au hulit ca pe un înşelător, Îndelung răbdătorule, neînţelegând să 
zică: Aliluia 7 


Icosul al 5-lea 

Văzând păzitori lumina negrăită din cer strălucind în mormântul Domnului şi 
văzând piatra răsturnată din cauza cutremurului, s-au cutremurat şi s-au înfricoşat 
ca morți făcându-se, iar sutaşul a zis: 

Bucură-te, mărirea celor mântuiți; 

Bucură-te, nădejdea celor deznădăjduiţi; 

Bucură-te, întărirea poporului creştin; 

Bucură-te, dăruirea cea nedeşartă a săracilor ; 

Bucură-te, că s-a sălăşluit în tine Dumnezeirea; 

Bucură-te, că s-a împodobit în tine temelia Sionului; 

Bucură-te, cel ce speli toată necurăţia din suflete; 

Bucură-te, cel ce slăbeşti toate săgețile dușmanului; 

Bucură-te, prin care s-a dezlegat osândirea; 

Bucură-te, prin care s-a arătat Învierea; 

Bucură-te, prin care credincioşii se conving; 

Bucură-te, prin care rău credincioşii se osândesc; 

Bucură-te, mormânt de trei ori fericit ! 


Condacul al 6-lea 

Făcându-se propovăduitori cei ce păzeau mormântul, în Sfânta Cetate s-au întors 
vestind cu putere mare tuturor iudeilor minunile pe care le-au văzut în mormântul 
strălucitor. Iar aceştia, din pizmă, au cugetat din nou cele deşarte şi n-au înţeles să 
cânte: Aliluia ! 


Icosul al 6-lea 

Strălucind din mormânt lumina de bucurie, ai alungat întunericul întristării; că, 
înviind a treia zi, Mântuitorule a toate, de pe pământ ai ridicat lacrima, iar noi 
luminaţi fiind de mormântul Tău, cu bucurie strigăm acestea : 

Bucură-te, bucuria neamului omenesc; 

Bucură-te, stricăciunea duşmanilor de tot felul; 

Bucură-te, vindecătoarea de boală care duci la mântuire; 
Bucură-te, că prin tine ne-am îmbrăcat, goliți fiind de Adam; 
Bucură-te, că prin tine cei morţi prin satana, ne-am făcut nestricăcioşi; 
Bucură-te, cel care închipuieşti chipul lui Iona; 

Bucură-te, cel care groapa lui Iosif lămureşti; 

Bucură-te, că îndrepți glezna celor şchiopi; 

Bucură-te, dătătorul de belşug al celor buni; 

Bucură-te, cel ce umpli pe cei credincioşi de bună mireasmă; 
Bucură-te, că din cauza necunoştinţei vânezi pe cei rău credincioşi; 
Bucură-te, mormânt de trei ori fericit ! 


Condacul al 7-lea 

In zadar poporul iudeilor a cugetat să tăgăduiască Invierea lui Hristos, că deşi au 
dat bani ostaşilor, Longhin cu putere a vestit aceasta, strigând fără de frică: Ali- 
luia! 


Icosul al 7-lea 

Nou har a arătat Hristos înviind din mormânt celor care luminaţi de EL, aşteptau 
Învierea din morţi şi viaţa veacului ce va să fie şi lumina nesfârşită; pe al cărui 
mormânt văzându-l, cu dragoste cântăm aşa: 

Bucură-te, ridicarea celor căzuţi; 

Bucură-te, iertarea celor greşiţi; 

Bucură-te, cel ce izvorăşti tuturor bună credinţă; 

Bucură-te,cel ce alungi credinţa cea rea a neamurilor; 

Bucură-te, că prin tine ne umplem de toate bunătățile; 

Bucură-te, că prin izvoarele tale ne adăpam de desfătare; 

Bucură-te, care închipuieşti cinstită colimvitră; 

Bucură-te, prin care izvorăsc râurile cerului; 

Bucură-te, în care a fost îngropat Cel nemuritor; 

Bucură-te, prin care moartea s-a îndepărtat; 

Bucură-te, prin care se luminează zidirea; 

Bucură-te, prin care Izbăvitorul se închină; 

Bucură-te, mormânt de trei ori fericit ! 


Condacul al 8-lea 

Foarte de dimineaţă venind Mironosiţele, văzând minune străină, s-au mirat că pia- 
tra de pe uşa mormântului fiind foarte mare, de înfricoşătorul cutremur s-a prăvălit 
şi un Înger în acesta, stătea strigându-le: Aliluia! 

Icosul al 8-lea 

Cu totul fiind izvor de bucurie şi veselie ai zis Mironosiţelor : „Bucuraţi-vă !” ; iar 
ele, ţinând prea curatele Tale picioare, cu cinste şi cu lacrimi le-au sărutat şi cu dra- 
goste către mormânt, ziceau: 

Bucură-te, mângâlierea celor întristaţi; 

Bucură-te, întărirea celor bolnavi; 

Bucură-te, propovăduirea apostolilor în toată lumea; 

Bucură-te, lumânarea şi întărirea scriitorilor; 

Bucură-te, cel ce adevereşti Învierea lui Hristos; 

Bucură-te, că îndreptezi căderea lui Adam; 

Bucură-te, învingerea rău credincioşilor; 

Bucură-te, povăţuitorul cel dulce al celor îndoielnici; 

Bucură-te, prin care şi morţii se ridică ; 

Bucură-te, bucuria celor materiale şi spirituale; 

Bucură-te, blestemul păgânilor şi al necuraților; 

Bucură-te, mormânt de trei ori fericit ! 


Condacul al 9-lea 

Toate cetele Îngerilor s-au spăimântat văzându-te pe Tine, Mântuitorule, dormind 
în mormânt şi a treia zi înviind cu dumnezeiasca cuviinţă şi dăruind oamenilor 
Raiul în locul iadului şi au cântat strigând: Aliluia ! 


Icosul al 9-lea 

Femeile mironosiţe auzind graiurile Îngerilor care şedeau în mormânt, zicând că ai 
înviat din mormânt, toate, Mântuitorule, s-au umplut de bucurie şi cu dragoste stri- 
gau acestea: 

Bucură-te, mărirea teologhisirii; 

Bucură-te, bogăţia Sionului celui sfânt; 

Bucură-te, minunea Îngerilor mult lăudată; 

Bucură-te, rănirea demonilor mult tânguită; 

Bucură-te, trâmbiţa care răsună puterea bunei cinstiri; 

Bucură-te, mare care îneci mulţimea cinstirii celei rele; 

Bucură-te, cel pe care mulţimea Îngerilor te înconjoară; 

Bucură-te, cel la care mulțimea oamenilor se închină; 

Bucură-te, prin care cel căzut se ridică; 

Bucură-te, cel în care Agar s-a tulburat; 

Bucură-te, dezlegarea patimilor celor cumplite; 

Bucură-te, dătătorul dumnezeieştilor daruri; 

Bucură-te, mormânt de trei ori fericit ! 

Condacul al 10-lea 

Vrând să mântuiască neamul omenesc, din iad a coborât cu sufletul până la acesta, 
iar cele dedesubt s-au umplut de lumină şi de strălucirea Dumnezeirii Sale şi fiind 
izbăviţi toţi cu profeţii şi drepţii au cântat strigând: Aliluia / 


Icosul al 10-lea 

loan şi cu Petru au alergat la mormânt de dimineaţă, încă întuneric fiind şi prin 
dumnezeiasca lumină văzând giulgiurile şi mahrama cu acestea zăcând înăuntru, s- 
au umplut de bucurie mare minunându-se şi către acestea au zis: 

Bucură-te, cel ce încălzeşti răceala sufletului; 

Bucură-te, cel ce arăţi căile celor credincioşi; 

Bucură-te, cel ce umpli cu dumnezeiasca lumină toate; 

Bucură-te, cel ce lămureşti vestirile bunei credinţe; 

Bucură-te, oglinda cerească care străluceşti lumina cea dumnezeiască; 

Bucură-te, cunoaştere care dăruieşti înţelegere începuturilor dumnezeieşti; 
Bucură-te, cel ce luminezi minţile celor în întuneric; 

Bucură-te, cel ce răcoreşti inimile celor însetaţi; 

Bucură-te, prin care toate s-au înnoit; 

Bucură-te, prin care închipuirile s-au înlăturat; 

Bucură-te, prin care înţelepciunea s-a ruşinat; 

Bucură-te, în care neştiinţa s-a înţelepțit; 

Bucură-te, mormânt de trei ori fericit ! 


Condacul al 11-lea 

Laudă de mânecare adâncă mânecând Ţic, Mântuitorule, aducem în loc de miruri, 
închipuindu-ne cu frica mormântului purtător de viaţă, Împărate Sfinte, pe care L- 
ai arătat nou izvor de haruri, Cuvinte, celor care strigă Ție: Aliluia 7 


Icosul al 11-lea 

Sfânta Elena văzând cu bucurie purtătorul Tău de lumină mormânt, mai presus de 
soare, Mântuitorule răsărind din pământ, căzând s-a închinat cu dragoste şi plină de 
spaimă Te laudă strigând către mormânt acestea: 

Bucură-te, bucuria şi nădejdea lumii; 

Bucură-te, lumina sufletului şi minţu mele ; 

Bucură-te, lauda împăraţilor drept credincioşi; 

Bucură-te, încununarea patriarhilor bine credincioşi; 

Bucură-te, că te vestesc arhiereii credincioşi; 

Bucură-te, că te prea măresc cu evlavie preoții; 

Bucură-te, rânduială şi chip de faptă bună a monahilor; 

Bucură-te, acoperământ şi chip al celor ce aleargă la tine; 

Bucură-te, apărarea oastei bine credincioase; 
Bucură-te, îndemnarea noastră a tuturor; 
Bucură-te, mormântul Viţei celei înţelegătoare; 
Bucură-te, mlădiţa a acesteia mult ridicătoare; 
Bucură-te, mormânt de trei ori fericit ! 


Condacul al 12-lea 

Bucurându-se de aflarea ta, o, atotcinstitule mormânt, dumnezeiasca împărăteasă 
Elena, Biserică foarte mare şi prea frumoasă a zidit în jurul tău; iar noi, credincio- 
ŞI, totdeauna cu evlavie înconjurându-te, Celui îngropat în tine cu credinţă cântăm: 
Aliluia! 


Icosul al 12-lea 

Cu bucurie cântând te lăudăm, o mormânt dătător de lumină a lui Hristos, că peste 
tot neîncăput Domnul, Dumnezeu şi Om în tine fiind îngropat trei zile, te-a sfințit, 
te-a prea mărit şi pe toți i-a învăţat să strige cu credinţă către tine, aşa: 

Bucură-te, sfârşitul voinţei celei negrăite; 

Bucură-te, cornul nebiruit al credincioşilor; 

Bucură-te, propovăduirea cuvântătorilor de Dumnezeu străluciți; 

Bucură-te, învăţarea dascălilor credincioşi; 

Bucură-te, că Cel necuprins a fost cuprins de tine; 

Bucură-te, că a treia zi a înviat din tine; 

Bucură-te, cel ce verşi râuri cunoaşterile de Dumnezeu; 

Bucură-te, cel ce reverşi izvoarele evlaviei dumnezeieşti; 

Bucură-te, cel lăudat de popoare în greutăţi; 

Bucură-te, cel lăudat de preotul credincios; 

Bucură-te, că ai închis pentru credincioşi prăpastia iadului; 

Bucură-te, că acestora te-ai arătat cântare nouă; 

Bucură-te, mormânt de trei ori fericit ! 


Condacul al 13-lea (de trei ori) 

O, Cuvinte al lui Dumnezeu, necuprins în firea întreagă, dătător de viaţă şi Zidito- 
rule a toată făptura, cum ai încăput în mormânt, primeşte deci, acum, Milostive, 
aceste rugăciuni ale păcătoşilor şi mântuieşte de durerile cele sufleteşti şi trupeşti şi 
de chinurile cele veşnice pe toţi cei care strigă: Aliluia 7 


Apoi, iarăşi se zice: 


Icosul 1 

Îngerii nevăzuţi pururea cu frică înconjoară mormântul prea fericit al lui Hristos şi 
pe acesta văzându-L că pe un tron minunat şi izvor de lumină, se minunează şi stau 
cântând către EI acestea: 

Bucură-te, mormânt prea luminat al lui Hristos; 

Bucură-te, pierderea dușmanului celui înţelegător; 

Bucură-te, singura înflorire a tot pământul; 

Bucură-te, podoaba tuturor drept credincioşilor; 

Bucură-te, masă care ţii ca pe o jertfă pe Hristos; 

Bucură-te, crin care creşti mugurul iertării pentru cei credincioşi; 

Bucură-te, că te afli în mijlocul lumii; 

Bucură-te, că eşti mai presus în mărire decât cerul; 

Bucură-te, ţinătorul izvorului nestricăciunii; 

Bucură-te, cel în care a fost îngropat Ziditorul; 

Bucură-te, cel în care zidirea s-a luminat; 

Bucură-te, mormânt de trei ori fericit ! 


Condacul 1 

Acum noi, nevrednicii, stând cu evlavie înaintea prea cinstitului şi de viaţă primi- 
torului mormânt al Domnului, împreună cu Îngerii aducem dumnezeieşti cântări, 
ca Cel care are sfinţenie neasemănată să ne sfinţească şi pe noi, care cădem înain- 
tea Lui şi cu credinţă cântam : Bucură-te, mormânt de trei ori fericit! 


Apoi, se zice această: 
Rugăciune către Domnul nostru, lisus Hristos 
(alcătuită de Sfântul Isaac Sirul) 


Doamne, lisuse Hristoase, Dumnezeul nostru, care ai plâns pentru Lazăr şi lacrimi 
de întristare şi de milostivire ai vărsat pentru dânsul, primeşte lacrimile mele. Cu 
Patimile Tale, vindecă patimile mele. Cu Rănile Tale, tămăduieşte rănile mele. Cu 
Sângele Tău, curăţeşte sângele meu şi amestecă in trupul meu mireasma Trupului 
Tău cel de viaţă făcător. Fierea cu care vrăjmaşii Te-au adăpat să îndulcească 
amărăciunea cu care potrivnicul m-a adăpat. Trupul Tău întins pe Cruce să întindă 
către Tine mintea mea cea trasă jos de diavoli. Capul Tău, pe care L-ai aplecat pe 
Cruce, să înalțe capul meu cel pălmuit de potrivnici. PreaSfintele Tale mâini, piro- 
nite de cei fără de lege pe Cruce, să mă tragă spre Tine din prăpastia pierzării, pre- 
cum a făgăduit PreaSfântă gura Ta. Faţa Ta, cea batjocorită cu pălmuiri şi cu scui- 
pări, să umple de strălucire faţa mea cea întinată în fărădelegi. Duhul Tău, pe care 

L-ai încredinţat Tatălui când erai pe Cruce, să mă povăţuiască spre Tine, prin harul 
Tău. 


Nu am inimă plină de durere ca să Te caut. Nu am pocăinţa, nici umilinţa care în- 
torc pe fii la moştenirea lor. Nu am lacrimi mângâietoare, Stăpâne. S-a întunecat 
mintea mea cu cele lumegşti şi nu poate să caute spre Tine cu durere. 


S-a răcit inima mea de atâtea ispite şi nu poate să se înfierbânte cu lacrimile dra- 
gostei celei pentru Tine. 


Ci Tu, Doamne, lisuse Hristoase, Dumnezeule, Vistierul bunătăţilor, dăruieşte-mi 
pocăință neştirbită şi inimă îndurerată, ca să pornesc cu tot sufletul în căutarea 
Ta.Căci fără de Tine mă voi înstrăina de tot binele. Dă-mi aşadar, Bunule, harul 
Tău. 


Tatăl, care Te-a născut din Sânurile Sale fără de ani şi mai înainte de veci, să 
înnoiască în mine închipuirea Icoanei Tale. Te-am părăsit, Doamne; să nu mă pără- 
seşti. 


Am ieşit de la Tine ; ieşi în căutarea mea. Du-mă la păşunea Ta cea duhovnicească. 
Numără-mă între oile turmei Tale prea alese. Hrăneşte-mă împreună cu ele din ver- 
deaţa dumnezeieştilor Tale Taine. Căci inima lor curată este Sălaşul Tău şi se vede 
într-însa strălucirea descoperirilor Tale. Strălucirea Ta este mângâierea şi odihna 
celor ce s-au ostenit pentru Tine în necazuri şi în toate felurile de chinuri. 


Acestei străluciri mă învredniceşte şi pe mine, cu harul şi cu Iubirea de oameni a 
Mântuitorului Hristos, în vecii vecilor. Amin! 


Și apoi se face Otpustul: Doamne, lisuse Hristoase, Fiul lui Dumnezeu pentru ru- 
găciunile prea curatei Maicii Tale şi ale tuturor Sfinţilor, miluieşte-ne şi ne mân- 
tuieşte pe noi. Amin! 

